Marcel Boloș, ministrul Finanțelor susținut de PNL, a anunțat că România va avea un Institut de Cercetare în Inteligența Artificială. Prin intermediul acestui institut, România va putea să-și dezvolte propriile soluții tehnologice, să formeze specialiști și să colaboreze cu parteneri internaționali, a explicat ministrul. Boloș a mai precizat că proiectul ne va aduce beneficii economice semnificative.
„𝐑𝐨𝐦𝐚̂𝐧𝐢𝐚 𝐯𝐚 𝐚𝐯𝐞𝐚 𝐮𝐧 𝐈𝐧𝐬𝐭𝐢𝐭𝐮𝐭 𝐝𝐞 𝐂𝐞𝐫𝐜𝐞𝐭𝐚𝐫𝐞 𝐢̂𝐧 𝐈𝐧𝐭𝐞𝐥𝐢𝐠𝐞𝐧𝐭̦𝐚 𝐀𝐫𝐭𝐢𝐟𝐢𝐜𝐢𝐚𝐥𝐚̆.
Am avut onoarea să particip la inaugurarea oficială a lucrărilor de construcție, pas important spre consolidarea poziției noastre pe harta internațională a tehnologiei și cunoașterii. (…)
Prin intermediul acestui institut, România va putea să-și dezvolte propriile soluții tehnologice, să colaboreze cu parteneri internaționali și să formeze specialiști de top în domeniu.
Ca ministru de Finanțe, sunt mândru să susțin acest proiect ambițios, care va genera beneficii economice semnificative. La #MF, am început să utilizăm #AI pentru detectarea anomaliilor și analiză comportamentală în lupta antifraudă.
Primele date pe care le-am scos deja din e-factura și din celelalte module antifraudă ne-au uimit de-a dreptul. Este încurajator să vezi cu ce precizie pot fi evaluate riscurile cu ajutorul algoritmilor de machine learning”, a transmis ministrul Marcel Boloș, într-o postare pe Facebook.